Wynmaker sterf in dubbele tragedie | Netwerk24
Wynmaker sterf in dubbele tragedie
Deur Lise Beyers 19 Augustus 2020 11:58
Hein Hesebeck is saam met sy vrou, Anneline, in hul plaashuis doodgevind.
'n Bekende Paarlse wynmaker het gisteraand na bewering eers sy vrou geskiet waarna hy die vuurwapen op homself gerig het.
Dié dubbele tragedie het Dinsdag­aand op die Paardeberg-plaas gebeur waar Hein Hesebeck en sy vrou, Anneline, gewoon het.
Die voorval het die aand voor Hein se 62ste verjaars­dag plaasgevind.
Kapt. Louise du Plessis, 'n woord­voerder van die Paarl-polisie, het by navraag gesê polisiebeamptes en lede van die Agter-Paarl-plaaswag is om­streeks 19:50 na die plaas ontbied nadat 'n familielid glo op die liggame afgekom het. "Die vrou (57) is in die leefvertrek gevind en die man (61) in die slaapkamer."
Du Plessis het gesê volgens die voor­lopige ondersoek het mense in die om­gewing glo vroeër die dag skote gehoor, maar aangeneem dit is van buurplase. Geen misdaad word vermoed nie.